ΓΡΑΠΤΗ ΕΡΩΤΗΣΗ P-2250/00

υποβολή: Daniel Hannan (PPE-DE) προς την Επιτροπή

(29 Ιουνίου 2000)

Θέμα: Συντελεστές φορολογίας

Ποίοι είναι οι α) εν ισχύι β)πό συζήτηση προτιμησιακοί συντελεστές φορολογίας που ορίζονται για:

- τουςπαλλήλους της Επιτροπής,

- το προσωπικό του Δικαστηρίου των Ευρωπαϊκών Κοινοτήτων,

- τους επιτρόπους,

- τους βουλευτές του Ευρωπαϊκού Κοινοβουλίου,

- τους αντιπροσώπους στην Επιτροπή των Περιφερειών;

Υπό ποίες συνθήκες μπορεί να εφαρμοσθούν αυτοί οι συντελεστές στη θέση των συντελεστών που ορίζει το φορολογικό σύστημα του κράτους μέλους; Ποία κλιμάκια μισθών καλύπτονται; Περί ποίων ποσών πρόκειται, τόσον κατά μόνας όσο και ως σύνολο; Ποία είναι η γνώμη της Επιτροπής για τη συγκεκριμένη πρακτική;

Απάντηση του κ. Kinnock εξ ονόματος της Επιτροπής

(15 Σεπτεμβρίου 2000)

Βάσει των διατάξεων του άρθρου 13 του Πρωτοκόλλου περί των Προνομίων και Ασυλιών των Ευρωπαϊκών Κοινοτήτων(1) και του κανονισμού (ΕΟΚ, Euratom, ΕΚΑΧ) αριθ. 260/68 του Συμβουλίου, της 29ης Φεβρουαρίου 1968, περί καθορισμού των όρων και της διαδικασίας επιβολής του φόρου του θεσπισθέντοςπέρ των Ευρωπαϊκών Κοινοτήτων(2), οιπάλληλοι και το λοιπό καταστατικό προσωπικό των Κοινοτήτων οφείλουν φόροπέρ των Κοινοτήτων επί των αποδοχών, μισθών και λοιπών αμοιβών τους που καταβάλλονται από τις Κοινότητες. Απαλλάσσονται από την επιβολή εσωτερικών φόρων επί των ανωτέρω ποσών. Ο κοινοτικός φόρος επί των αποδοχών, μισθών και λοιπών αμοιβών εισπράττεται δια παρακρατήσεως στην πηγή και το προϊόν του φόρου εγγράφεται στα έσοδα του προϋπολογισμού της Κοινότητας. Εφαρμόζονται 14 συντελεστές φόρου σε αντίστοιχα διαδοχικά μισθολογικά κλιμάκια, τα οποία προσαρμόζονται ανάλογα με την ετήσια προσαρμογή των μισθών.

Οι συντελεστές φόρου είναι από την 1 Απριλίου 1999 οι εξής:

- 8 % για το εισοδηματικό κλιμάκιο μεταξύ 85,18 και 1 503,50 ευρώ

- 10 % για το εισοδηματικό κλιμάκιο μεταξύ 1 503,51 και 2 070,88 ευρώ

- 13 % για το εισοδηματικό κλιμάκιο μεταξύ 2 070,89 και 2 373,32 ευρώ

- 15 % για το εισοδηματικό κλιμάκιο μεταξύ 2 373,33 και 2 694,93 ευρώ

- 18 % για το εισοδηματικό κλιμάκιο μεταξύ 2 694,94 και 2 997,38 ευρώ

- 20 % για το εισοδηματικό κλιμάκιο μεταξύ 2 997,39 και 3 290,59 ευρώ

- 23 % για το εισοδηματικό κλιμάκιο μεταξύ 3 290,60 και 3 593,16 ευρώ

- 25 % για το εισοδηματικό κλιμάκιο μεταξύ 3 593,17 και 3 886,37 ευρώ

- 28 % για το εισοδηματικό κλιμάκιο μεταξύ 3 886,38 και 4 188,81 ευρώ

- 30 % για το εισοδηματικό κλιμάκιο μεταξύ 4 188,82 και 4 482,02 ευρώ

- 33 % για το εισοδηματικό κλιμάκιο μεταξύ 4 482,03 και 4 784,59 ευρώ

- 35 % για το εισοδηματικό κλιμάκιο μεταξύ 4 784,60 και 5 077,80 ευρώ

- 40 % για το εισοδηματικό κλιμάκιο μεταξύ 5 077,81 και 5 380,24 ευρώ

- 45 % για το εισοδηματικό κλιμάκιο άνω των 5 380,25 ευρώ.

Οι παραπάνω κανόνες και συντελεστές εφαρμόζονται επίσης επί των μελών της Επιτροπής (άρθρο 20 του Πρωτοκόλλου) όπως και επί των δικαστών, των γενικών εισαγγελέων, του γραμματέως και των βοηθών εισηγητών του Δικαστηρίου (άρθρο 21 του Πρωτοκόλλου).

Πέραν του κοινοτικού φόρου, θεσπίστηκε με τον κανονισμό (ΕΚΑΧ, ΕΟΚ, Ευρατόμ) αριθ. 3831/91 του Συμβουλίου, της 19ης Δεκεμβρίου 1991(3), μία πρόσθετη προσωρινή συνεισφορά ύψους 5,8 %, που επιβάλλεται, για περίοδο από 1ης Ιανουαρίου 1992 έως 1ης Ιουλίου 2001, επί των αποδοχών που καταβάλλονται από τις Κοινότητες στους ενπηρεσίαπαλλήλους και στα μέλη της Επιτροπής.

Άλλα εισοδήματα (π.χ. από τοποθετήσεις ταμιευτηρίου καιπεραξίες) που έχουν αποκτηθεί από τις ανωτέρω κατηγορίες του προσωπικούπόκεινται, σύμφωνα με το άρθρο 14 του Πρωτοκόλλου(4), στην εφαρμογή της φορολογικής νομοθεσίας του κράτους μέλους στο οποίο διέμεναν πριν από την ανάληψη των καθηκόντων τους στις Κοινότητες (περιλαμβανομένης οποιασδήποτε σχετικής συμφωνίας περί διπλής φορολογίας που έχει συναφθεί με το εν λόγω κράτος μέλος).

Τα πιο πάνω άρθρα του Πρωτοκόλλου δεν εφαρμόζονται στα μέλη του Κοινοβουλίου και στους αντιπροσώπους στην Επιτροπή των Περιφερειών, που φορολογούνται σύμφωνα με τη νομοθεσία που ισχύει στο κράτος μέλος της κατοικίας τους.

Τα έσοδα που δημιουργήθηκαν για το κοινοτικό προϋπολογισμό από αυτές τις πηγές ανέρχονται, για το οικονομικό έτος 2000 σε 333 εκατ. ευρώ κοινοτικού φόρου (Άρθρο 400) και 44 εκατ. ευρώ προσωρινής συνεισφοράς (Άρθρο 403).

Το ισχύον σύστημα κοινοτικής φορολογίας θεωρείται ότι αποτελεί μέρος του ευρύτερου συστήματος αμοιβών του προσωπικού. Στην ανακοίνωσή της σχετικά με τους μισθούς και τις συντάξεις, που ενέκρινε τον Ιούλιο του 2000, η Επιτροπή έχει προτείνει την παράταση ισχύος τουπάρχοντος συστήματος για διάρκεια μέχρι 2 επιπλέον ετών, ήτοι μέχρι τις 30 Ιουνίου 2003(5). Η Επιτροπή δεν έχει προτείνει καμία μεταβολή στο ισχύον σύστημα φορολόγησης.

(1) Πρωτόκολλο περί των Προνομίων και Ασυλιών των Ευρωπαϊκών Κοινοτήτων, συνημμένο σε παράρτημα της Συνθήκης πουπεγράφη στις 8 Απριλίου 1965, περί ιδρύσεως Ενιαίου Συμβουλίου και Ενιαίας Επιτροπής των Ευρωπαϊκών Κοινοτήτων.

(2) ΕΕ L 56 της 4.3.1968.

(3) ΕΕ L 361 της 31.12.1991.

(4) Το άρθρο 14 του Πρωτοκόλλου προβλέπει ότι, για την εφαρμογή του φόρου επί του εισοδήματος και της περιουσίας, του φόρου κληρονομιών, καθώς και για την εφαρμογή των συμβάσεων περί αποφυγής της διπλής φορολογίας που έχουν συναφθεί μεταξύ των κρατών μελών των Κοινοτήτων, οιπάλληλοι και το λοιπό προσωπικό, οι οποίοι έχουν εγκατασταθεί, απλώς και μόνο λόγω της ασκήσεως των καθηκόντων τους στηνπηρεσία των Κοινοτήτων, στην επικράτεια ενός κράτους μέλους, άλλου από το κράτος της φορολογικής κατοικίας την οποία έχουν κατά το χρόνο της εισόδου τους στηνπηρεσία των Κοινοτήτων, θεωρούνται και στις δύο αυτές χώρες ότι διατηρούν την προηγούμενη κατοικία τους εφόσον αυτή ευρίσκεται σε κράτος μέλος των Κοινοτήτων.

(5) COM(2000)569 τελικό.